07/03/2018 | Administración LocalMunicipal
Santiago de Compostela
Sección Municipal de Contratación
Reurbanización das rúas Patio de Madres e Castrón Douro - Fase I. Fondo Europeo de Desenvolvemento Rexional no marco do Programa Operativo de Crecemento Sostible, 2014-2020.

OBXECTO DO CONTRATO: Reurbanización das rúas Patio de Madres e Castrón Douro - FASE I. Fondo Europeo de Desenvolvemento Rexional no marco do Programa Operativo de Crecemento Sostible, 2014-2020. REFERENCIA DO EXPEDIENTE: CON/66/2017. TIPO DE LICITACIÓN: 1.286.325,62 euros. PRAZO DE EXECUCIÓN: Establécese un prazo de execución de 18 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. A efectos tan só de acreditación de solvencia a clasificación admisible sería grupo G subgrupo 6 categoría 4. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.1 do prego de cláusulas administrativas. CRITERIOS DE ADXUDICACIÓN AVAILABLES MEDIANTE CIFRAS OU PORCENTAXES 1. OFERTA ECONÓMICA: ata 40 puntos a. Fórmula de cálculo Outorgarase a máxima puntuación a oferta economicamente mais favorable para o Concello, valorándose as restantes de xeito inversamente proporcional, de acordo co sinalado no parágrafo seguinte. As empresas clasificaranse incialmente por orde de mellor a peor, seguindo o criterio de “prezo mais baixo da oferta”. Obtido o orde de prelación de tódalas ofertas segundo este criterio, outorgarase a maxima puntuación de 40 puntos á oferta mais baixa e aplicarase ao resto das ofertas a seguinte formula para calcular a súa puntuación: Pn =(Pm x Ob) / On Onde: Pn: puntuacion da oferta Pm: puntuacion maxima posible (40 puntos) Ob: importe da oferta mais baixa On: Importe da oferta a puntuar b. Ofertas con valores anormais ou desproporcionados. Identificación de baixas desproporcionadas ou anormais. Cando o órgano de contratación presuma fundadamente que a proposición non se poida cumprir como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días hábiles xustifiquen as ditas ofertas, acompañando a documentación correspondente. A xustificación realizada polos licitadores remitirase ós servizos tecnicos a fin de que emitan o correspondente informe. Considerarase, en principio, como desproporcionada ou anormal as ofertas que se atopan nos seguintes supostos: 1.- Cando, concorrendo un só licitador, sexa inferior ao orzamento base de licitación en mais de 25 unidades porcentuais.2.- Cando concorran dous licitadores, a que sexa inferior en mais de 20 unidades porcentuais á outra oferta.3.- Cando concorran tres licitadores, as que sexan inferiores en mais de 10 unidades porcentuais á media aritmética das ofertas presentadas. Non obstante, excluirase para o cómputo da devandita media a oferta de contía mais elevada cando sexa superior en mais de 10 unidades porcentuais á dita media. En calquera caso considerarase desproporcionada a baixa superior a 25 unidades porcentuais.4.- Cando concorran catro ou mais licitadores, as que sexan inferiores en mais de 10 unidades porcentuais á media aritmética das ofertas presentadas. Non obstante, se entre elas existen ofertas que sexan superiores a dita media en mais de 10 unidades porcentuais, calcularase unha nova media só coas ofertas que non se atopen no suposto indicado. En todo caso, se o numero das restantes ofertas e inferior a tres, a nova media calcularase sobre as tres ofertas de menor contía. NOTA: No cálculo para a identificación das ofertas desproporcionadas engadiranse as melloras ofertadas con valoración económica. ii. Xustificación de baixas desproporcionadas ou anormais. Identificadas as ofertas desproporcionadas ou anormais, abrirase trámite de audiencia ás mesmas para presentar documentación xustificativa. Dita documentación deberá ser o suficientemente detallada para permitir á administración determinar se pode garantirse o cumprimento de ditas proposicións. Considéranse en todo caso indispensables os seguintes mínimos: - Documentación relativa a xustificación de prezos: a) Plan de obra, con indicación de actividades e equipos, detallando claramente man de obra (tipo, cualificación profesional e convenio aplicable para cada traballador coas horas empregadas), maquinaria (tipo de máquina coas horas empregadas) e materiais empregados (con medición). Aportarase cadro resumo final cos totais de horas/traballador, horas/máquina e medición de materiais empregados. b) Orzamento con medicións e xustificación de prezos descompostos, incluíndo documentación xustificativa pormenorizada dos custos de man de obra e maquinaria (tanto propia como subcontratada), materiais (propios e a comprar), cálculo de custos indirectos e de gastos xerais, así como do beneficio industrial previsto. A xustificación de prezos do licitador non poderá modificar as partidas nin a descomposición das mesmas prevista en proxecto, debendo manter as tipoloxías e rendementos de man de obra, maquinaria e materiais, por considerar que xa se encontran perfectamente axustados á realidade das obras proxectadas. Do mesmo xeito e polas mesmas razóns, non se considerará viable a redución do prazo de execución. No caso dos prezos de man de obra, maquinaria e materiais, poderá proporse a súa modificación, sempre e cando estea adecuadamente xustificada mediante a documentación indicada e sen que en ninguén caso, os prezos de man de obra sexan inferiores aos estipulados nos convenios aplicables vixentes. c) Relación de subcontratas, completa, para todas as partidas que se prevé subcontratar, con documentación vinculante de que a empresa poderá dispor da man de obra e maquinaria concreta o período necesario a prezo determinado. d) Documentación acreditativa da idoneidade dos materiais a empregar, así como documentación vinculante que xustifique que a empresa poderá dispor de dito material no prazo necesario e a prezo determinado. - Documentación relativa á xustificación de volume de obra: Relación de obras actualmente contratadas, indicando tipo de obra, importe, promotor, prazo e lugar de execución, co detalle dos medios persoais e materiais que debe dedicar ás mesmas e posta en relación coas obras obxecto da licitación. - Documentación relativa á xustificación da solvencia: A requirida no apartado propio de solvencia técnica e profesional do prego.2. MELLORAS: ata 38 puntos a. Prazo de garantía: ata 10 puntos. Ampliación do prazo de garantía das obras por encima do mínimo establecido no presente prego, e que se valorara a razón de dous puntos por cada ano e ata un máximo de cinco anos. b. Instalación de colectores soterrados: 20 puntos Valorarase a instalación de dúas illas de colectores soterrados por un total de 20 puntos. A oferta deberá comprender as dúas illas, non resultando aceptable nin valorable parcialmente a oferta dunha única illa.2 Illas de RSU/reciclado compostas por 4 fraccións, segundo esquemas indicados en planos anexos, cos seguintes compoñentes e condicións para cada unha delas: - Equipos destinados ao soterrado de 2 colectores de recollida selectiva de carga mediante pluma:  Envolventes modulares prefabricadas para a instalación dos equipos con capacidade para 2 colectores de 3.000 litros cada un.  Tapa abatible accionada por dous cilindros de simple efecto. Permitirá o seu acabado con pavimento.  Buzóns de vertido sobre a tapa do sistema. Ditos buzóns compóñense principalmente de dúas pezas, corpo principal e tambor de vertido. O corpo do buzón será de aceiro ou materiais de similares ou mellores condicións de seguridade, durabilidade e mantemento. Con sistema de tripla cámara antiolores e mecanismo de seguridade anticaída de nenos. O deseño do mesmo deberá ser validado polo departamento responsable do servizo de recollida de lixo do Concello.  Colectores de 3.000 litros de capacidade, e contarán con dobre enganche normalizado para descarga inferior de residuos.  En instalacións con central autónoma, o accionamento do equipo se realizará mediante torreta de control. - Equipos destinados ao soterrado de 2 colectores RSU de carga lateral:  Envolventes modulares prefabricadas para a instalación dos equipos con capacidade para 2 colectores de 4.000 litros cada un.  Plataforma elevadora accionada por un cilindro de dobre efecto. Dita plataforma, no movemento de ascensión, abate mecánicamente a tapa do sistema. A tapa permitirá o seu acabado con pavimento.  Buzóns de vertido sobre a tapa do sistema. Ditos buzóns compóñense principalmente de dúas pezas, corpo principal e tambor de vertido. O corpo do buzón será de aceiro ou materiais de similares ou mellores condicións de seguridade, durabilidade e mantemento. Con sistema de tripla cámara antiolores e mecanismo de seguridade anticaída de nenos. O deseño do mesmo deberá ser validado polo departamento responsable do servizo de recollida de lixo do Concello.  Colectores de 4.000 litros de capacidade.  O accionamento do equipo realizarase mediante uhna consola de mando ubicada no camión de recollida. O equipo disporá de RACK modular de control centralizado para a interacción ca citada consola de mando. - Central autónoma:  Sistema electro-hidráulico de control que permita o accionamento e control dos equipos independentemente da presenza do camión, incorporando cadro eléctrico en arqueta.  Acometida eléctrica trifásica.  Armario de Potencia e Manobra: Construído en material homologado de dobre illamento, con cadro eléctrico composto polos elementos de proteción, potencia e manobra.  Armario de Control: Construído en material homologado de dobre illamento, incorporando un paquete coas tarxetas de emisión e recepción de datos. Cada equipo dispoá da súa propia tarxeta de control.  Central Hidráulica: Compoñente para o subministro do fluído hidráulico necesario para o funcionamento dos equipos. Composta por depósito de 25 litros, motor eléctrico e bloque de electro-válvulas. Os conectores de ditas electro-válvulas se centralizan nunha caixa de conexións e, dende a mesma caixa, parte a mangueira multifilar que establece a interconexión co cadro eléctrico.  Cabreado eléctrico e mangueiras hidráulicas para interconexionado do sistema electro-hidráulico cos equipos.  Tapa de arqueta, marco e sistema de apertura, mediante cilindros de gas, da citada tapa. - Consola emisora:  Consola de mando a instalar nos camións para o accionamento dos equipos.  Cumprirá todas as normativas europeas aplicables a equipos de radiofrecuencia.  Disporá dun sistema integral de telemetría bi-direccional co equipo a activar.  Incorporará cargador permanente en posto de condución e baterías para o seu uso independente do mesmo. - Sinalización acústica:  Para cada un dos equipos, comporase de dous grupos de leds, zumbadores e detector de presenza, un a cada lado do equipo, e unha placa central de control, de maneira que cando se abra cada equipo, estes destellen e sonen, evitando posibles accidentes. En horario nocturno só destellarán, non emitindo sonido para non molestar aos veciños. - Electro bomba sumerxida:  Bomba prevista para a evacuación das augas que se introduzan no interior do foso. Modelo monofásico a 220 v., con protección térmica incorporada.  Disporá de interruptor de nivel para as funcións de paro e marcha.  Acometida a rede.  Aliviadero a rede. - Transporte, carga e descarga e instalación completa dos equipos:  Escavacións e recheos necesarios.  Recuamentos de instalacións de calquera tipo necesarios para a colocación.  Soleras, arquetas, zanxas, acometidas, pezas especiais, etc.  Probas de funcionamento  Tódolos elementos e traballos non relacionados anteriormente e necesarios para o seu total acabado e posta en servizo.100.000 € (orzamento de contrata, sen IVE) As ubicacións márcanse no proxecto mediante o debuxo esquemático das tapas de colectores (o debuxo de buzóns sobre ditas tapas é tamén esquemático, o número total de buzóns por illa será de 4, segundo o indicado na descrición anterior). A ocupación real dependerá do modelo comercial de colectores ofertado, xa que cada un dispón das súas propias medidas, que axustaranse na execución das obras. Xunto co compromiso de execución desta mellora, deberá aportarse a seguinte documentación para acreditar a validez do ofertado: - Especificacións técnicas das illas ofertadas como mellora - Planos acoutados (plantas, seccións, detalles) coas medidas reais da totalidade de elementos das illas sobre as ubicacións previstas no proxecto, indicando os axustes necesarios para a súa instalación (necesidade ou non de desprazamento dalgún das escavas situadas a ambos lados e/ou de recuamentos de instalacións proxectadas) e xustificando a súa viabilidade de colocación. c. Control de calidade: ata 4 puntos Valorarase o aumento do orzamento de control de calidade sobre o 1% obrigatorio a razón de dous puntos por cada unidade porcentual sobre o orzamento de contrata (orzamento base de licitación, IVE excluído), ata un máximo do 2%. d. Xestión de residuos: ata 4 puntos Valorarase o aumento do orzamento de xestión de residuos sobre o proxectado a razón de dous puntos por cada unidade porcentual sobre o orzamento de contrata (orzamento base de licitación, IVE excluído), ata un máximo do 2%. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 01 de marzo de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo: María Rozas Pérez